**REGULI DE IDENTITATE VIZUALĂ**

**pentru proiectele finanțate în cadrul programelor de finanțare**

Beneficiarii proiectelor finanțate în cadrul programelor de finanțare organizate de Sectorul 6 al Municipiului Bucuresti au obligația de asigura vizibilitatea finanțatorului (Primăria Sector 6 al Municipiului Bucuresti), de a folosi elementele de identitate ale acestora și de a introduce mențiunile specifice, conform regulilor de mai jos.

1. **Informații generale cu privire la vizibilitatea finanțatorului**

* Promovarea finanțării obținute în cadrul programului de finanțare CULTURA 2022 și asigurarea vizibilității finanțatorului (Primăria Sectorului 6 al Municipiului Bucuresti) are ca scop asigurarea transparenței în privința alocării fondurilor publice și promovarea contribuției Primăriei Sectorului 6 către publicul larg;
* Fondurile alocate de Primăria Sectorului 6 al Municipiului Bucuresti sunt fonduri publice, prin urmare, logo-ului pe materiale trebuie să fie diferită față de logo-urile sponsorilor sau eventualilor parteneri privați în cadrul proiectului;
* În cazul în care contribuția Primăriei Sectorului 6 al Municipiului Bucuresti este comparabilă cu a altor sponsori sau parteneri, logo-ul PS6 poate fi plasat în aceeași categorie cu alți sponsori sau parteneri, dar separate de celelalte logo-uri printr-o bară;
* În cazul materialelor tipărite de alți sponsori/parteneri, beneficiarului finanțării este cel care are obligația de a se asigura că regulile de mai jos sunt respectate.

1. **Mențiuni obligatorii și recomandări**

* Materialele produse în cadrul proiectului trebuie să includă obligatoriu mențiunile de mai jos:
  + „*„Proiect realizat cu sprijin de la bugetul local al Sectorului 6 al Municipiului Bucureşti. în cadrul Programului* CULTURA 2022 ”cu utilizarea logo-ului acolo unde este cazul, conform pct. 3;
  + Formularea / avertismentul: „*Conţinutul acestui material nu reprezintă în mod necesar poziţia oficială a Autorității Finanțatoare*” *–* pe anumite materiale, conform regulilor de mai jos;
* Se recomandă ca pe materialele produse în cadrul proiectului să fie introdus și site-ul [www.primarie6.ro](http://www.primarie6.ro).

1. **Instrucțiuni privind poziționarea elementelor de identitate**

* *Materiale de informare și promovare (afișe, broșuri, pliante, flyere, anunțuri, roll-up-uri, spidere, newslettersș.a.) - în format tipărit sau electronic:*
  + Logo-ul însoți de mențiunea „*Proiect co-finanțat în cadrul Programului* CULTURA 2022”*(logo PS6 )”* va fi plasat într-o categorie separată și într-o poziție cu vizibilitate bună, pe vizualul evenimentului, prima în banda de parteneri;
  + În materialele care permit acest lucru, se va include și o machetă (pagină separată) Primaria Sectorului 6;
  + Pe materialele care permit acest lucru, va fi inclusă formularea / avertismentul: *„Conţinutul acestui material nu reprezintă în mod necesar poziţia oficială a Autorității finanțatoare”*;
* *Publicații (cărți, studii):*
  + Se va include următoarea mențiune: *„Această publicație a fost tipărită cu sprijinul Primăriei Sectorului 6 al Muncipiului București în cadrul Programului de finanțare CULTURA 2022”.* Folosirea logo-ului nu este obligatorie;
  + În materialele care permit acest lucru, se va include și o machetă (pagină separată) Primaria Sector 6;
  + Pe toate materialele publicate, va fi inclusă formularea / avertismentul: *„„Conţinutul acestui material nu reprezintă în mod necesar poziţia oficială a Autorității finanțatoare”*; *Pentru informații detaliate despre programul de finanțare CULTURA 2022 puteți accesa www.primarie6.ro”*;
* *Materiale de presă (comunicate de presă, invitații):*
  + Mențiunea *„Proiectul a fost co-finanțat de Primăria Sectorului 6 al Municipiului Bucuresti în cadrul Programului* Cultura 2022*. Pentru informații detaliate despre programul de finanțare al Primariei Sectorului 6, puteți accesa* [*www.primari6.ro*](http://www.primari6.ro) *”*va fi inclusă în toate textele de prezentare ale proiectului (comunicate de presă, prezentări ș.a.);
  + În cazul conferințelor de presă, recomandăm folosirea următoarei formulări în cadrul unuia dintre discursurile din cadrul evenimentului: *„Proiectul a fost co-finanțat de Primăria Sectorului 6 al Municipiului Bucuresti în cadrul Programului* Cultura 2022*”*;
  + În cazul interviurilor scrise sau în format audio-video care au legătură cu proiectul/acțiunea culturală finanțată, menționarea faptului că proiectul a fost *co-finanțat de Primăria Sectorului 6 al Municipiului Bucuresti în cadrul Programului* Cultura 2022;
  + Includerea materialelor de prezentare Primaria Sector 6 al Municipiului Bucuresti în mapele de presă ale evenimentelor (flyere, broșură de prezentare sau alte materiale – după caz).
* *Bannere, panouri stradale, mesh-uri, alte tipuri de materiale outdoor:*
  + Logo-ul însoțit de sintagma *„Proiectul co-finanțat de Primăria Sectorului 6 al Municipiului Bucuresti în cadrul Programului* Cultura 2022*+ (logo PS6)”* va fi inclus într-o categorie separată și într-o poziție cu vizibilitate bună, pe vizualul evenimentului, prima în banda de parteneri;
* *Materiale video*
  + Logo-ul însoțit de mențiunea „*Proiectul co-finanțat de Primăria Sectorului 6 al Municipiului Bucuresti în cadrul Programului* Cultura 2022 *+ (logo PS6)* va fi inclus pe materialele video de prezentare a proiectului (clipuri de promovare, clipuri post-eveniment, clipuri zilnice, **inclusiv**transmisiuni live sau înregistrări ale proiectelor), la finalul sau la începutul materialului pe un carton separat cu o durată minimă de 3 sec.;
  + Va fi inclusă formularea / avertismentul: *„Conţinutul acestei publicații nu reprezintă în mod necesar poziţia oficială a Primăriei Sectorului 6 al Municipiului București”*;
* *Materiale audio* 
  + Mențiunea „*Proiectul a fost co-finanțat de Primăria Sectorului 6 al Municipiului Bucuresti în cadrul Programului* Cultura 2022”va fi inclusă în toate materialele audio de promovare a proiectului;
* *Website*
  + În cazul în care proiectul are un website dedicat, în secțiunea Parteneri, se va introduce logo-ul însoțit de mențiunea *„Proiectul a fost co-finanțat de Primăria Sectorului 6 al Municipiului Bucuresti în cadrul Programului* Cultura 2022”*+ (logo PS6)”* într-o categorie separată și într-o poziție vizibilă*;*
  + Va fi inclusă formularea / avertismentul: *„Conţinutul acestui website nu reprezintă în mod necesar poziţia oficială a Primăriei Sectorului 6 al Muncipiului București . Pentru informații detaliate despre programul de finanțare al Primăriei Sectorului 6 al Municipiului București, puteți accesa www.primari6.ro”*;
* *Rețele de socializare*
  + Poziționarea logo-urilor pe materialele difuzate pe rețelele de socializare se va desfășura conform regulilor de la primul punct referitor la materialele de promovare;
  + Logo-ul însoțit de mențiunea „*Proiectul co-finanțat de Primăria Sectorului 6 al Municipiului Bucuresti în cadrul Programului* Cultura 2022*”* *+ (logo PS6)* va fi folosite în mod obligatoriu și pe fotografia de copertă a evenimentului/proiectului finanțat;
  + Pe pagina de eveniment Facebook a proiectului se va include „*Proiectul co-finanțat de Primăria Sectorului 6 al Municipiului Bucuresti în cadrul Programului* Cultura 2022*”* şi formularea / avertismentul: *„Conţinutul acestui website nu reprezintă în mod necesar poziţia oficială a Primăriei Sectorului 6 al Municipiului Bucuresti. Pentru informații detaliate despre programul de finanțare al Primăriei Sectorului 6 al Municipiului Bucuresti, puteți accesa www.primarie6.ro”*;
  + Mențiunea cu privire la finanțarea Primariei Sectorului 6 al Municipiului Bucuresti va fi inclusă în minim 1 postare dedicată pe durata desfășurării proiectului.
  + În materialele care permit acest lucru (Facebook stories, Instagram stories etc.), se va include tag Primarie Sector 6.
* *Alte materiale promoționale (sacoșe, tricouri, mape, căni etc.)*
  + Logo-ul însoțit de mențiunea „„*Proiectul co-finanțat de Primăria Sectorului 6 al Municipiului Bucuresti în cadrul Programului* Cultura 2022*”* *+ (logo PS6)* într-o categorie separată și într-o poziție cu vizibilitate bună;
* *Vizibilitateîn spațiul de eveniment*
  + În locația de desfășurare a evenimentului, se va rezerva un spațiu dedicat materialelor de identitate Primaria Sector 6 al Municipiului Bucuresti (roll-up-uri, steaguri, materiale tipărite ș.a);
  + În cazul evenimentelor unde sunt disponibile ecrane de proiecţie, se va prezenta clipul promo Primaria Sector 6 al Municipiului Bucuresti (pus la dispoziție de directia de comunicare din cadrul Primariei Sectorului 6);

1. **Reguli grafice**

* Regulile grafice de folosire a logo-urilor Primariei Sector 6 al Municipiului Bucuresti sunt detaliate în documentul manualul de identitate vizuală și se referă la:
  + Dimensiuni și distanță de siguranță;
  + Poziționarea pe diferite fundaluri de culoare;
  + Formate specifice pentru materiale tipărite și pentru variante electronice;
  + Variantele de culoare posibile pentru cele două logo-uri;
  + Exemple grafice.

1. **Reguli de comunicare**

* Toate materialele vor fi trimise spre aprobare cu minim 5 zile lucrătoare înainte de termenul limită pentru utilizare, către adresa de email [massmedia@primarie6.ro](mailto:massmedia@primarie6.ro);
* Directia de comunicare din cadrul Primariei Sectorului 6 al Municipiului Bucuresti va verifica respectarea regulilor de vizibilitate şi comunicare, precum şi acurateţea informaţiilor;
* Materialele vor putea fi tipărite, distribuite, difuzate sau afişate (în funcţie de caz) doar după aprobarea acestora;
* În situația în care se constată că beneficiarul finanțării nu a respectat prevederile prezentului Regulament cu privire la identitatea vizuală sau le-a respectat parțial, finanțarea se retrage sau se diminuează conform contractului.

**PREȘEDINTE DE ȘEDINȚĂ,**

Lucian Dubălaru